– Vi har nå fått en løsning som innebærer at både jobbing på de tidlige avgangene og arbeidsdager på mer enn ti timer skal fordeles mest mulig jevnt blant de ansatte, sier leder av Widerøes kabinforening, Kari Onarheim. Hun sier at de ansatte har fått gjennomslag for viktige krav som vil gjøre arbeidsdagen mer forutsigbar. Forhandlingsleder Lars-Petter Larsen i Parat legger til at Widerøe har frafalt sitt krav om at de kabinansatte skal avvikle matpausene om bord i flyene.